CELEX: 32009D0442
Language: mt
Date: 2009-06-05 00:00:00
Title: 2009/442/KE: Deċiżjoni tal-Kummissjoni tal- 5 ta’ Ġunju 2009 li timplimenta d-Direttiva 2007/2/KE tal-Parlament Ewropew u tal-Kunsill f’dak li għandu x’jaqsam mal-monitoraġġ u mar-rappurtar (notifikata taħt id-dokument numru C(2009) 4199) (Test b’relevanza għaż-ŻEE)

11.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 148/18
            
         DEĊIŻJONI TAL-KUMMISSJONI
   tal-5 ta’ Ġunju 2009
   li timplimenta d-Direttiva 2007/2/KE tal-Parlament Ewropew u tal-Kunsill f’dak li għandu x’jaqsam mal-monitoraġġ u mar-rappurtar
   (notifikata taħt id-dokument numru C(2009) 4199)
   (Test b’relevanza għaż-ŻEE)
   (2009/442/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2007/2/KE tal-Parlament Ewropew u tal-Kunsill tal-14 ta’ Marzu 2007 li tistabbilixxi Infrastruttura għall-Informazzjoni Ġeografika fil-Komunità Ewropea (Inspire) (1), u b’mod partikulari l-Artikolu 21(4) tagħha,
   Billi:
   
               (1)
            
            
               Id-Direttiva 2007/2/KE teħtieġ lill-Istati Membri jimmonitorjaw l-implimentazzjoni u l-użu tal-infrastrutturi tagħhom għall-informazzjoni ġeografika u jirrappurtaw dwar l-implimentazzjoni ta’ dik id-Direttiva.
            
         
               (2)
            
            
               Sabiex jiġi żgurat approċċ koerenti għal dan il-monitoraġġ u dan ir-rappurtar, l-Istati Membri għandhom jistabbilixxu lista tas-settijiet tad-dejta ġeografika u tas-servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE, miġburin skont it-tema u skont l-Anness, u tas-servizzi tan-netwerk imsemmija fl-Artikolu 11(1) tad-Direttiva 2007/2/KE, miġburin skont it-tip ta’ servizz, u għandhom jibagħtu dik il-lista lill-Kummissjoni.
            
         
               (3)
            
            
               Il-monitoraġġ għandu jkun ibbażat fuq sett ta’ indikaturi li jkunu kkalkulati abbażi tad-dejta miġbura mill-partijiet ikkonċernati x-xierqa fid-diversi livelli tal-awtoritajiet pubbliċi.
            
         
               (4)
            
            
               Id-dejta miġbura biex jiġu kkalkulati l-indikaturi tal-monitoraġġ għandha tingħata lill-Kummissjoni.
            
         
               (5)
            
            
               Ir-riżultati tal-monitoraġġ u tar-rappurtar għandhom jingħataw lill-Kummissjoni u għandhom jitqiegħdu għad-dispożizzjoni tal-pubbliku.
            
         
               (6)
            
            
               Il-miżuri pprovduti f’din id-Deċiżjoni huma skont l-opinjoni tal-Kumitat stabbilit bl-Artikolu 22 tad-Direttiva 2007/2/KE,
            
         ADOTTAT DIN ID-DEĊIŻJONI:
   IL-KAPITOLU I
   
      ID-DISPOŻIZZJONIJIET ĠENERALI
   
   L-Artikolu 1
   Is-suġġett
   Din id-Deċiżjoni tistipula regoli ddettaljati dwar il-monitoraġġ min-naħa tal-Istati Membri tal-implimentazzjoni u l-użu tal-infrastrutturi tagħhom għall-informazzjoni ġeografika u għar-rappurtar dwar l-implimentazzjoni tad-Direttiva 2007/2/KE.
   L-Artikolu 2
   Id-dispożizzjonijiet komuni dwar il-monitoraġġ u r-rappurtar
   1.   L-Istati Membri għandhom jistabbilixxu lista tas-settijiet tad-dejta ġeografika u tas-servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE, miġburin skont it-tema u skont l-Anness, u tas-servizzi tan-netwerk imsemmija fl-Artikolu 11(1) ta’ dik id-Direttiva, miġburin skont it-tip ta’ servizz.
   Huma għandhom jibagħtu dik il-lista lill-Kummissjoni u jaġġornawha kull sena.
   2.   L-Istati Membri għandhom joqogħdu fuq l-istruttura ta’ koordinazzjoni msemmija fl-Artikolu 19(2) tad-Direttiva 2007/2/KE sabiex jiġbru d-dejta għall-monitoraġġ u r-rappurtar.
   3.   Il-punti ta’ kuntatt tal-Istati Membri għandhom jibagħtu r-riżultati tal-monitoraġġ imsemmi fl-Artikolu 21(2) tad-Direttiva 2007/2/KE u r-rapport imsemmi fl-Artikolu 21(2) u (3) ta’ dik id-Direttiva lill-Kummissjoni.
   4.   Ir-riżultati kollha tal-monitoraġġ u tar-rappurtar għandhom jitqiegħdu għad-dispożizzjoni tal-pubbliku permezz tal-Internet jew permezz ta’ kwalunkwe mezz xieraq ieħor tat-telekomunikazzjoni.
   IL-KAPITOLU II
   
      IL-MONITORAĠĠ TAL-IMPLIMENTAZZJONI TAR-REKWIŻITI DWAR IL-METADEJTA
   
   L-Artikolu 3
   Il-monitoraġġ tal-eżistenza tal-metadejta
   1.   L-indikaturi li ġejjin għandhom jintużaw sabiex titkejjel l-eżistenza tal-metadejta għas-settijiet u għas-servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE:
   
               (a)
            
            
               indikatur ġenerali (MDi1) li jkejjel l-eżistenza tal-metadejta għas-settijiet u għas-servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE;
            
         
               (b)
            
            
               l-indikaturi speċifiċi li ġejjin:
               
                           (i)
                        
                        
                           MDi 1.1 li jkejjel l-eżistenza tal-metadejta għas-settijiet tad-dejta ġeografika li jikkorrispondu mat-temi mniżżlin fl-Anness I għad-Direttiva 2007/2/KE;
                        
                     
                           (ii)
                        
                        
                           MDi 1.2 li jkejjel l-eżistenza tal-metadejta għas-settijiet tad-dejta ġeografika li jikkorrispondu mat-temi mniżżlin fl-Anness II għad-Direttiva 2007/2/KE;
                        
                     
                           (iii)
                        
                        
                           MDi 1.3 li jkejjel l-eżistenza tal-metadejta għas-settijiet tad-dejta ġeografika li jikkorrispondu mat-temi mniżżlin fl-Anness III għad-Direttiva 2007/2/KE;
                        
                     
                           (iv)
                        
                        
                           MDi 1.4 li jkejjel l-eżistenza tal-metadejta għas-servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE.
                        
                     
         2.   Għal kull sett u servizz tad-dejta ġeografika msemmi fil-lista msemmija fl-Artikolu 2(1), l-Istati Membri għandhom jiddeċiedu jekk hemmx metadejta u għandhom jattribwixxu l-valuri li ġejjin lis-sett jew lis-servizz tad-dejta ġeografika:
   
               (a)
            
            
               il-valur nru 1 f’każ li teżisti l-metadejta;
            
         
               (b)
            
            
               il-valur nru 0 f’każ li ma teżisti l-ebda metadejta.
            
         3.   L-Istati Membri għandhom jikkalkulaw l-indikatur ġenerali MDi 1 billi jiddividu l-għadd ta’ settijiet u servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE li għalihom teżisti l-metadejta bl-għadd totali ta’ settijiet u servizzi tad-dejta ġeografika li jikkorrispondu mat-temi mniżżlin f’dawk l-Annessi.
   4.   L-Istati Membri għandhom jikkalkulaw l-indikaturi speċifiċi kif ġej:
   
               (a)
            
            
               l-għadd ta’ settijiet tad-dejta ġeografika li jikkorrispondu mat-temi mniżżlin fl-Anness I għad-Direttiva 2007/2/KE li għalihom teżisti l-metadejta, diviż bl-għadd totali ta’ settijiet tad-dejta ġeografika li jikkorrispondu mat-temi mniżżlin f’dak l-Anness (MDi 1.1);
            
         
               (b)
            
            
               l-għadd ta’ settijiet tad-dejta ġeografika li jikkorrispondu mat-temi mniżżlin fl-Anness II għad-Direttiva 2007/2/KE li għalihom teżisti l-metadejta, diviż bl-għadd totali ta’ settijiet tad-dejta ġeografika li jikkorrispondu mat-temi mniżżlin f’dak l-Anness (MDi 1.2);
            
         
               (c)
            
            
               l-għadd ta’ settijiet tad-dejta ġeografika li jikkorrispondu mat-temi mniżżlin fl-Anness III għad-Direttiva 2007/2/KE li għalihom teżisti l-metadejta, diviż bl-għadd totali ta’ settijiet tad-dejta ġeografika li jikkorrispondu mat-temi mniżżlin f’dak l-Anness (MDi 1.3);
            
         
               (d)
            
            
               l-għadd ta’ servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE li għalihom teżisti l-metadejta, diviż bl-għadd totali ta’ servizzi tad-dejta ġeografika li jikkorrispondu mat-temi mniżżlin f’dawk l-Annessi (MDi 1.4);
            
         L-Artikolu 4
   Il-monitoraġġ tal-konformità tal-metadejta
   1.   L-indikaturi li ġejjin għandhom jintużaw sabiex titkejjel il-konformità tal-metadejta tas-settijiet u tas-servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE mar-regoli ta’ implimentazzjoni msemmija fl-Artikolu 5(4) ta’ dik id-Direttiva:
   
               (a)
            
            
               indikatur ġenerali li jkejjel il-konformità tal-metadejta tas-settijiet u tas-servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE mar-regoli ta’ implimentazzjoni msemmija fl-Artikolu 5(4) ta’ dik id-Direttiva.
            
         
               (b)
            
            
               l-indikaturi speċifiċi li ġejjin:
               
                           (i)
                        
                        
                           MDi2.1 li jkejjel il-konformità tal-metadejta tas-settijiet tad-dejta ġeografika li jikkorrispondu mat-temi mniżżlin fl-Anness I għad-Direttiva 2007/2/KE mar-regoli ta’ implimentazzjoni msemmija fl-Artikolu 5(4) ta’ dik id-Direttiva;
                        
                     
                           (ii)
                        
                        
                           MDi2.2 li jkejjel il-konformità tal-metadejta tas-settijiet tad-dejta ġeografika li jikkorrispondu mat-temi mniżżlin fl-Anness II għad-Direttiva 2007/2/KE mar-regoli ta’ implimentazzjoni msemmija fl-Artikolu 5(4) ta’ dik id-Direttiva;
                        
                     
                           (iii)
                        
                        
                           MDi2.3 li jkejjel il-konformità tal-metadejta tas-settijiet tad-dejta ġeografika li jikkorrispondu mat-temi mniżżlin fl-Anness III għad-Direttiva 2007/2/KE mar-regoli ta’ implimentazzjoni msemmija fl-Artikolu 5(4) ta’ dik id-Direttiva;
                        
                     
                           (iv)
                        
                        
                           MDi2.4 li jkejjel il-konformità tal-metadejta tas-servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE mar-regoli ta’ implimentazzjoni msemmija fl-Artikolu 5(4) ta’ dik id-Direttiva.
                        
                     
         2.   Għal kull sett u servizz tad-dejta ġeografika msemmi fil-lista msemmija fl-Artikolu 2(1) ta’ din id-Deċiżjoni, l-Istati Membri għandhom jiddeċiedu jekk il-metadejta li tikkorrispondi magħhom hijiex konformi mar-regoli ta’ implimentazzjoni msemmija fl-Artikolu 5(4) tad-Direttiva 2007/2/KE u għandhom jattribwixxu l-valuri li ġejjin lis-sett jew lis-servizz tad-dejta ġeografika:
   
               (a)
            
            
               il-valur nru 1 f’każ li l-metadejta korrispondenti tkun konformi mar-regoli ta’ implimentazzjoni msemmija fl-Artikolu 5(4) tad-Direttiva 2007/2/KE;
            
         
               (b)
            
            
               il-valur nru 0 f’każ li l-metadejta korrispondenti ma tkunx konformi mar-regoli ta’ implimentazzjoni msemmija fl-Artikolu 5(4) tad-Direttiva 2007/2/KE.
            
         3.   L-Istati Membri għandhom jikkalkulaw l-indikatur ġenerali MDi2 billi jiddividu l-għadd ta’ settijiet u servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE li l-metadejta dwarhom hija konformi mar-regoli ta’ implimentazzjoni msemmija fl-Artikolu 5(4) ta’ dik id-Direttiva bl-għadd totali ta’ settijiet u servizzi tad-dejta ġeografika li jikkorrispondu mat-temi mniżżlin f’dawk l-Annessi.
   4.   L-Istati Membri għandhom jikkalkulaw l-indikaturi speċifiċi kif ġej:
   
               (a)
            
            
               l-għadd ta’ settijiet tad-dejta ġeografika li jikkorrispondu mat-temi mniżżlin fl-Anness I għad-Direttiva 2007/2/KE li l-metadejta dwarhom hija konformi mar-regoli ta’ implimentazzjoni msemmija fl-Artikolu 5(4) ta’ dik id-Direttiva, diviż bl-għadd totali ta’ settijiet tad-dejta ġeografika li jikkorrispondu mat-temi mniżżlin f’dak l-Anness (MDi2.1);
            
         
               (b)
            
            
               l-għadd ta’ settijiet tad-dejta ġeografika li jikkorrispondu mat-temi mniżżlin fl-Anness II għad-Direttiva 2007/2/KE li l-metadejta dwarhom hija konformi mar-regoli ta’ implimentazzjoni msemmija fl-Artikolu 5(4) tad-Direttiva 2007/2/KE, diviż bl-għadd totali ta’ settijiet tad-dejta ġeografika li jikkorrispondu mat-temi mniżżlin f’dak l-Anness (MDi2.2);
            
         
               (c)
            
            
               l-għadd ta’ settijiet tad-dejta ġeografika li jikkorrispondu mat-temi mniżżlin fl-Anness III għad-Direttiva 2007/2/KE li l-metadejta dwarhom hija konformi mar-regoli ta’ implimentazzjoni msemmija fl-Artikolu 5(4) tad-Direttiva 2007/2/KE, diviż bl-għadd totali ta’ settijiet tad-dejta ġeografika li jikkorrispondu mat-temi mniżżlin f’dak l-Anness (MDi2.3);
            
         
               (d)
            
            
               l-għadd ta’ servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE li l-metadejta dwarhom hija konformi mar-regoli ta’ implimentazzjoni msemmija fl-Artikolu 5(4) tad-Direttiva 2007/2/KE, diviż bl-għadd totali ta’ servizzi tad-dejta ġeografika (MDi2.4).
            
         IL-KAPITOLU III
   
      IL-MONITORAĠĠ TAL-IMPLIMENTAZZJONI TAR-REKWIŻITI DWAR L-INTEROPERABBILTÀ TAS-SETTIJIET TAD-DEJTA ĠEOGRAFIKA
   
   L-Artikolu 5
   Il-monitoraġġ tal-kopertura ġeografika tas-settijiet tad-dejta ġeografika
   1.   L-indikaturi li ġejjin għandhom jintużaw sabiex titkejjel il-kopertura ġeografika tas-settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE:
   
               (a)
            
            
               indikatur ġenerali (DSi1) li jkejjel kemm mit-territorju tal-Istati Membri huwa kopert mis-settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE;
            
         
               (b)
            
            
               l-indikaturi speċifiċi li ġejjin:
               
                           (i)
                        
                        
                           DSi 1.1 li jkejjel kemm mit-territorju tal-Istati Membri huwa kopert mis-settijiet tad-dejta ġeografika li jikkorrispondu mat-temi mniżżlin fl-Anness I għad-Direttiva 2007/2/KE;
                        
                     
                           (ii)
                        
                        
                           DSi 1.2 li jkejjel kemm mit-territorju tal-Istati Membri huwa kopert mis-settijiet tad-dejta ġeografika li jikkorrispondu mat-temi mniżżlin fl-Anness II għad-Direttiva 2007/2/KE;
                        
                     
                           (iii)
                        
                        
                           DSi 1.3 li jkejjel kemm mit-territorju tal-Istati Membri huwa kopert mis-settijiet tad-dejta ġeografika li jikkorrispondu mat-temi mniżżlin fl-Anness III għad-Direttiva 2007/2/KE.
                        
                     
         2.   Għas-settijiet tad-dejta ġeografika msemmija fil-lista msemmija fl-Artikolu 2(1), l-Istati Membri għandhom jiddeċiedu dwar:
   
               (a)
            
            
               iż-żona li għandha tkun koperta minn sett tad-dejta ġeografika speċifiku (minn hawn ’il quddiem imsejħa “ż-żona rilevanti”), f’km2;
            
         
               (b)
            
            
               iż-żona li hi koperta minn sett tad-dejta ġeografika speċifiku (minn hawn ’il quddiem imsejħa “ż-żona reali”), f’km2.
            
         3.   L-Istati Membri għandhom jikkalkulaw l-indikatur ġenerali DSi1 billi jiddividu l-għadd taż-żoni reali koperti mis-settijiet kollha tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE bl-għadd taż-żoni rilevanti għas-settijiet kollha tad-dejta ġeografika li jikkorrispondu mat-temi mniżżlin f’dawk l-Annessi.
   4.   L-Istati Membri għandhom jikkalkulaw l-indikaturi speċifiċi kif ġej:
   
               (a)
            
            
               l-għadd taż-żoni reali koperti mis-settijiet tad-dejta ġeografika li jikkorrispondu mat-temi mniżżlin fl-Anness I għad-Direttiva 2007/2/KE, diviż bl-għadd taż-żoni rilevanti għas-settijiet tad-dejta ġeografika li jikkorrispondu mat-temi mniżżlin f’dak l-Anness (DSi1.1);
            
         
               (b)
            
            
               l-għadd taż-żoni reali koperti mis-settijiet tad-dejta ġeografika li jikkorrispondu mat-temi mniżżlin fl-Anness II għad-Direttiva 2007/2/KE, diviż bl-għadd taż-żoni rilevanti għas-settijiet tad-dejta ġeografika li jikkorrispondu mat-temi mniżżlin f’dak l-Anness (DSi1.2);
            
         
               (c)
            
            
               l-għadd taż-żoni reali koperti mis-settijiet tad-dejta ġeografika li jikkorrispondu mat-temi mniżżlin fl-Anness III għad-Direttiva 2007/2/KE, diviż bl-għadd taż-żoni rilevanti għas-settijiet tad-dejta ġeografika li jikkorrispondu mat-temi mniżżlin f’dak l-Anness (DSi1.3).
            
         L-Artikolu 6
   Il-monitoraġġ tal-konformità tas-settijiet tad-dejta ġeografika
   1.   L-indikaturi li ġejjin għandhom jintużaw sabiex titkejjel il-konformità tas-settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE mar-regoli ta’ implimentazzjoni msemmija fl-Artikolu 7(1) ta’ dik id-Direttiva u l-konformità tal-metadejta li tikkorrispondi magħhom mar-regoli ta’ implimentazzjoni msemmija fl-Artikolu 5(4) ta’ dik id-Direttiva:
   
               (a)
            
            
               indikatur ġenerali (DSi2) li jkejjel il-konformità tas-settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE mar-regoli ta’ implimentazzjoni msemmija fl-Artikolu 7(1) ta’ dik id-Direttiva u l-konformità tal-metadejta li tikkorrispondi magħhom mar-regoli ta’ implimentazzjoni msemmija fl-Artikolu 5(4) ta’ dik id-Direttiva.
            
         
               (b)
            
            
               l-indikaturi speċifiċi li ġejjin:
               
                           (i)
                        
                        
                           DSi2.1 li jkejjel il-konformità tas-settijiet tad-dejta ġeografika li jikkorrispondu mat-temi mniżżlin fl-Anness I għad-Direttiva 2007/2/KE mar-regoli ta’ implimentazzjoni msemmija fl-Artikolu 7(1) ta’ dik id-Direttiva u l-konformità tal-metadejta li tikkorrispondi magħhom mar-regoli ta’ implimentazzjoni msemmija fl-Artikolu 5(4) ta’ dik id-Direttiva;
                        
                     
                           (ii)
                        
                        
                           DSi2.2 li jkejjel il-konformità tas-settijiet tad-dejta ġeografika li jikkorrispondu mat-temi mniżżlin fl-Anness II għad-Direttiva 2007/2/KE mar-regoli ta’ implimentazzjoni msemmija fl-Artikolu 7(1) ta’ dik id-Direttiva u l-konformità tal-metadejta li tikkorrispondi magħhom mar-regoli ta’ implimentazzjoni msemmija fl-Artikolu 5(4) ta’ dik id-Direttiva;
                        
                     
                           (iii)
                        
                        
                           DSi2.3 li jkejjel il-konformità tas-settijiet tad-dejta ġeografika li jikkorrispondu mat-temi mniżżlin fl-Anness III għad-Direttiva 2007/2/KE mar-regoli ta’ implimentazzjoni msemmija fl-Artikolu 7(1) ta’ dik id-Direttiva u l-konformità tal-metadejta li tikkorrispondi magħhom mar-regoli ta’ implimentazzjoni msemmija fl-Artikolu 5(4) ta’ dik id-Direttiva.
                        
                     
         2.   L-Istati Membri għandhom jiddeċiedu jekk kull sett tad-dejta ġeografika msemmi fil-lista msemmija fl-Artikolu 2(1) ta’ din id-Deċiżjoni huwiex konformi mar-regoli ta’ implimentazzjoni msemmija fl-Artikolu 7(1) tad-Direttiva 2007/2/KE u jekk il-metadejta li tikkorrispondi miegħu hijiex konformi mar-regoli ta’ implimentazzjoni msemmija fl-Artikolu 5(4) ta’ dik id-Direttiva, u għandhom jattribwixxu l-valuri li ġejjin lis-sett tad-dejta ġeografika:
   
               (a)
            
            
               il-valur nru 1 f’każ li s-sett tad-dejta ġeografika jkun konformi mar-regoli ta’ implimentazzjoni msemmija fl-Artikolu 7(1) tad-Direttiva 2007/2/KE u l-metadejta li tikkorrispondi miegħu tkun konformi mar-regoli ta’ implimentazzjoni msemmija fl-Artikolu 5(4) ta’ dik id-Direttiva;
            
         
               (b)
            
            
               il-valur nru 0 f’każ li s-sett tad-dejta ġeografika ma jkunx konformi mar-regoli ta’ implimentazzjoni msemmija fl-Artikolu 7(1) tad-Direttiva 2007/2/KE jewinkella f’każ li l-metadejta li tikkorrispondi miegħu ma tkunx konformi mar-regoli ta’ implimentazzjoni msemmija fl-Artikolu 5(4) ta’ dik id-Direttiva.
            
         3.   L-Istati Membri għandhom jikkalkulaw l-indikatur ġenerali DSi2 billi jiddividu l-għadd ta’ settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE li huma konformi mar-regoli ta’ implimentazzjoni msemmija fl-Artikolu 7(1) ta’ dik id-Direttiva u li l-metadejta dwarhom hija konformi mar-regoli ta’ implimentazzjoni msemmija fl-Artikolu 5(4) ta’ dik id-Direttiva bl-għadd totali ta’ settijiet tad-dejta ġeografika li jikkorrispondu mat-temi mniżżlin f’dawk l-Annessi.
   4.   L-Istati Membri għandhom jikkalkulaw l-indikaturi speċifiċi kif ġej:
   
               (a)
            
            
               l-għadd ta’ settijiet tad-dejta ġeografika li jikkorrispondu mat-temi mniżżlin fl-Anness I għad-Direttiva 2007/2/KE li huma konformi mar-regoli ta’ implimentazzjoni msemmija fl-Artikolu 7(1) ta’ dik id-Direttiva u li l-metadejta dwarhom hija konformi mar-regoli ta’ implimentazzjoni msemmija fl-Artikolu 5(4) ta’ dik id-Direttiva, diviż bl-għadd totali ta’ settijiet tad-dejta ġeografika li jikkorrispondu mat-temi mniżżlin f’dak l-Anness (DSi2.1);
            
         
               (b)
            
            
               l-għadd ta’ settijiet tad-dejta ġeografika li jikkorrispondu mat-temi mniżżlin fl-Anness II għad-Direttiva 2007/2/KE li huma konformi mar-regoli ta’ implimentazzjoni msemmija fl-Artikolu 7(1) ta’ dik id-Direttiva u li l-metadejta dwarhom hija konformi mar-regoli ta’ implimentazzjoni msemmija fl-Artikolu 5(4) ta’ dik id-Direttiva, diviż bl-għadd totali ta’ settijiet tad-dejta ġeografika li jikkorrispondu mat-temi mniżżlin f’dak l-Anness (DSi2.2);
            
         
               (c)
            
            
               l-għadd ta’ settijiet tad-dejta ġeografika li jikkorrispondu mat-temi mniżżlin fl-Anness III għad-Direttiva 2007/2/KE li huma konformi mar-regoli ta’ implimentazzjoni msemmija fl-Artikolu 7(1) ta’ dik id-Direttiva u li l-metadejta dwarhom hija konformi mar-regoli ta’ implimentazzjoni msemmija fl-Artikolu 5(4) ta’ dik id-Direttiva, diviż bl-għadd totali ta’ settijiet tad-dejta ġeografika li jikkorrispondu mat-temi mniżżlin f’dak l-Anness (DSi2.3).
            
         IL-KAPITOLU IV
   
      IL-MONITORAĠĠ TAL-IMPLIMENTAZZJONI TAR-REKWIŻITI DWAR IS-SERVIZZI TAN-NETWERK
   
   L-Artikolu 7
   Il-monitoraġġ tal-aċċessibbiltà tal-metadejta permezz tas-servizzi ta’ sejbien
   1.   L-indikaturi li ġejjin għandhom jintużaw sabiex titkejjel l-aċċessibbiltà tal-metadejta tas-settijiet u tas-servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE permezz tas-servizzi ta’ sejbien imsemmija fl-Artikolu 11(1)(a) ta’ dik id-Direttiva:
   
               (a)
            
            
               indikatur ġenerali (NSi1) li jkejjel kemm huwa possibbli li wieħed ifittex, permezz tas-servizzi ta’ sejbien, settijiet u servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE abbażi tal-metadejta li tikkorrispondi magħhom;
            
         
               (b)
            
            
               l-indikaturi speċifiċi li ġejjin:
               
                           (i)
                        
                        
                           NSi1.1 li jkejjel kemm huwa possibbli li wieħed ifittex, permezz tas-servizzi ta’ sejbien, settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE abbażi tal-metadejta li tikkorrispondi magħhom;
                        
                     
                           (ii)
                        
                        
                           NSi1.2 li jkejjel kemm huwa possibbli li wieħed ifittex, permezz tas-servizzi ta’ sejbien, servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE abbażi tal-metadejta li tikkorrispondi magħhom.
                        
                     
         2.   Għal kull sett u servizz tad-dejta ġeografika msemmi fil-lista msemmija fl-Artikolu 2(1), l-Istati Membri għandhom jiddeċiedu jekk hemmx servizz ta’ sejbien u għandhom jattribwixxu l-valuri li ġejjin lis-sett jew lis-servizz tad-dejta ġeografika:
   
               (a)
            
            
               il-valur nru 1 f’każ li jeżisti servizz ta’ sejbien;
            
         
               (b)
            
            
               il-valur nru 0 f’każ li ma jeżisti l-ebda servizz ta’ sejbien.
            
         3.   L-Istati Membri għandhom jikkalkulaw l-indikatur ġenerali NSi1 billi jiddividu l-għadd ta’ settijiet u servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE li għalihom jeżisti servizz ta’ sejbien bl-għadd totali ta’ settijiet u servizzi tad-dejta ġeografika li jikkorrispondu mat-temi mniżżlin f’dawk l-Annessi.
   4.   L-Istati Membri għandhom jikkalkulaw l-indikaturi speċifiċi kif ġej:
   
               (a)
            
            
               l-għadd ta’ settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE li għalihom jeżisti servizz ta’ sejbien, diviż bl-għadd totali ta’ settijiet tad-dejta ġeografika li jikkorrispondu mat-temi mniżżlin f’dawk l-Annessi (NSi1.1);
            
         
               (b)
            
            
               l-għadd ta’ servizzi tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE li għalihom jeżisti servizz ta’ sejbien, diviż bl-għadd totali ta’ servizzi tad-dejta ġeografika li jikkorrispondu mat-temi mniżżlin f’dawk l-Annessi (NSi1.2).
            
         L-Artikolu 8
   Il-monitoraġġ tal-aċċessibbiltà tas-settijiet tad-dejta ġeografika permezz tas-servizzi ta’ viżjoni (“view services”) u ta’ tniżżil (“download services”)
   1.   L-indikaturi li ġejjin għandhom jintużaw sabiex titkejjel l-aċċessibbiltà tas-settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE permezz tas-servizzi ta’ viżjoni u ta’ tniżżil imsemmija fl-Artikolu 11(1)(b) u (c) ta’ dik id-Direttiva:
   
               (a)
            
            
               indikatur ġenerali (NSi2) li jkejjel kemm huwa possibbli li wieħed jara u jniżżel, permezz tas-servizzi ta’ viżjoni u ta’ tniżżil, settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE;
            
         
               (b)
            
            
               l-indikaturi speċifiċi li ġejjin:
               
                           (i)
                        
                        
                           NSi2.1 li jkejjel l-aċċessibbiltà tas-settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE permezz tas-servizzi ta’ viżjoni;
                        
                     
                           (ii)
                        
                        
                           NSi2.2 li jkejjel l-aċċessibbiltà tas-settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE permezz tas-servizzi ta’ tniżżil.
                        
                     
         2.   Għal kull sett tad-dejta ġeografika msemmi fil-lista msemmija fl-Artikolu 2(1), l-Istati Membri għandhom jiddeċiedu jekk hemmx servizz ta’ viżjoni jew ta’ tniżżil, jew jekk hemmx it-tnejn li huma, u għandhom jattribwixxu l-valuri li ġejjin lis-sett tad-dejta ġeografika:
   
               (a)
            
            
               il-valur nru 1 f’każ li jeżisti servizz ta’ viżjoni u l-valur nru 0 f’każ li ma jeżistix dan it-tip ta’ servizz;
            
         
               (b)
            
            
               il-valur nru 1 f’każ li jeżisti servizz ta’ tniżżil u l-valur nru 0 f’każ li ma jeżistix dan it-tip ta’ servizz;
            
         
               (c)
            
            
               il-valur nru 1 f’każ li jeżisti kemm servizz ta’ viżjoni kif ukoll servizz ta’ tniżżil u l-valur nru 0 f’każ li ma jeżistix mill-inqas wieħed minnhom.
            
         3.   L-Istati Membri għandhom jikkalkulaw l-indikatur ġenerali NSi2 billi jiddividu l-għadd ta’ settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE li għalihom jeżistu kemm is-servizz ta’ viżjoni kif ukoll dak ta’ tniżżil bl-għadd totali ta’ settijiet tad-dejta ġeografika li jikkorrispondu mat-temi mniżżlin f’dawk l-Annessi (NSi2).
   4.   L-Istati Membri għandhom jikkalkulaw l-indikaturi speċifiċi kif ġej:
   
               (a)
            
            
               l-għadd ta’ settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE li għalihom jeżisti servizz ta’ viżjoni, diviż bl-għadd totali ta’ settijiet tad-dejta ġeografika li jikkorrispondu mat-temi mniżżlin f’dawk l-Annessi (NSi2.1);
            
         
               (b)
            
            
               l-għadd ta’ settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE li għalihom jeżisti servizz ta’ tniżżil, diviż bl-għadd totali ta’ settijiet tad-dejta ġeografika li jikkorrispondu mat-temi mniżżlin f’dawk l-Annessi (NSi2.2).
            
         L-Artikolu 9
   Il-monitoraġġ tal-użu tas-servizzi tan-netwerk
   1.   L-indikaturi li ġejjin għandhom jintużaw sabiex jiġi mmonitorjat l-użu tas-servizzi tan-netwerk imsemmija fl-Artikolu 11(1) tad-Direttiva 2007/2/KE:
   
               (a)
            
            
               indikatur ġenerali (NSi3) li jkejjel l-użu tas-servizzi kollha tan-netwerk;
            
         
               (b)
            
            
               l-indikaturi speċifiċi li ġejjin:
               
                           (i)
                        
                        
                           NSi3.1 li jkejjel l-użu tas-servizzi ta’ sejbien;
                        
                     
                           (ii)
                        
                        
                           NSi3.2 li jkejjel l-użu tas-servizzi ta’ viżjoni;
                        
                     
                           (iii)
                        
                        
                           NSi3.3 li jkejjel l-użu tas-servizzi ta’ tniżżil;
                        
                     
                           (iv)
                        
                        
                           NSi3.4 li jkejjel l-użu tas-servizzi ta’ trasformazzjoni;
                        
                     
                           (v)
                        
                        
                           NSi3.5 li jkejjel l-użu tas-servizzi ta’ sejħan (“invoke services”).
                        
                     
         2.   Għal kull servizz tan-netwerk imsemmi fil-lista msemmija fl-Artikolu 2(1), l-Istati Membri għandhom jiddeċiedu dwar l-għadd ta’ talbiet annwali għas-servizzi.
   3.   L-Istati Membri għandhom jikkalkulaw l-indikatur ġenerali NSi3 billi jiddividu l-għadd totali tal-għadd ta’ talbiet annwali għas-servizzi għas-servizzi kollha tan-netwerk bl-għadd ta’ servizzi tan-netwerk.
   4.   L-Istati Membri għandhom jikkalkulaw l-indikaturi speċifiċi kif ġej:
   
               (a)
            
            
               l-għadd ta’ talbiet annwali għas-servizzi kollha ta’ sejbien, diviż bl-għadd ta’ servizzi ta’ sejbien(NSi3.1);
            
         
               (b)
            
            
               l-għadd ta’ talbiet annwali għas-servizzi kollha ta’ viżjoni, diviż bl-għadd ta’ servizzi ta’ viżjoni (NSi3.2);
            
         
               (c)
            
            
               l-għadd ta’ talbiet annwali għas-servizzi kollha ta’ tniżżil, diviż bl-għadd ta’ servizzi ta’ tniżżil (NSi3.3);
            
         
               (d)
            
            
               l-għadd ta’ talbiet annwali għas-servizzi kollha ta’ trasformazzjoni, diviż bl-għadd ta’ servizzi ta’ trasformazzjoni (NSi3.4);
            
         
               (e)
            
            
               l-għadd ta’ talbiet annwali għas-servizzi kollha ta’ sejħan, diviż bl-għadd ta’ servizzi ta’ sejħan (NSi3.5).
            
         L-Artikolu 10
   Il-monitoraġġ tal-konformità tas-servizzi tan-netwerk
   1.   L-indikaturi li ġejjin għandhom jintużaw sabiex titkejjel il-konformità tas-servizzi tan-netwerk imsemmija fl-Artikolu 11(1) tad-Direttiva 2007/2/KE mar-regoli ta’ implimentazzjoni msemmija fl-Artikolu 16 ta’ dik id-Direttiva:
   
               (a)
            
            
               indikatur ġenerali (NSi4) li jkejjel il-konformità tas-servizzi kollha tan-netwerk mar-regoli ta’ implimentazzjoni msemmija fl-Artikolu 16 tad-Direttiva 2007/2/KE;
            
         
               (b)
            
            
               l-indikaturi speċifiċi li ġejjin:
               
                           (i)
                        
                        
                           NSi4.1 li jkejjel il-konformità tas-servizzi ta’ sejbien mar-regoli ta’ implimentazzjoni msemmija fl-Artikolu 16 tad-Direttiva 2007/2/KE;
                        
                     
                           (ii)
                        
                        
                           NSi4.2 li jkejjel il-konformità tas-servizzi ta’ viżjoni mar-regoli ta’ implimentazzjoni msemmija fl-Artikolu 16 tad-Direttiva 2007/2/KE;
                        
                     
                           (iii)
                        
                        
                           NSi4.3 li jkejjel il-konformità tas-servizzi ta’ tniżżil mar-regoli ta’ implimentazzjoni msemmija fl-Artikolu 16 tad-Direttiva 2007/2/KE;
                        
                     
                           (iv)
                        
                        
                           NSi4.4 li jkejjel il-konformità tas-servizzi ta’ trasformazzjoni mar-regoli ta’ implimentazzjoni msemmija fl-Artikolu 16 tad-Direttiva 2007/2/KE;
                        
                     
                           (v)
                        
                        
                           NSi4.5 li jkejjel il-konformità tas-servizzi ta’ sejħan mar-regoli ta’ implimentazzjoni msemmija fl-Artikolu 16 tad-Direttiva 2007/2/KE.
                        
                     
         2.   Għal kull servizz tan-netwerk imsemmi fil-lista msemmija fl-Artikolu 2(1) ta’ din id-Deċiżjoni, l-Istati Membri għandhom jiddeċiedu jekk huwiex konformi mar-regoli ta’ implimentazzjoni msemmija fl-Artikolu 16 tad-Direttiva 2007/2/KE u għandhom jattribwixxu l-valuri li ġejjin lis-servizz tan-netwerk:
   
               (a)
            
            
               il-valur nru 1 f’każ li s-servizz tan-netwerk ikun konformi mar-regoli ta’ implimentazzjoni msemmija fl-Artikolu 16 tad-Direttiva 2007/2/KE;
            
         
               (b)
            
            
               il-valur nru 0 f’każ li s-servizz tan-netwerk ma jkunx konformi mar-regoli ta’ implimentazzjoni msemmija fl-Artikolu 16 tad-Direttiva 2007/2/KE.
            
         3.   L-Istati Membri għandhom jikkalkulaw l-indikatur ġenerali NSi4 billi jiddividu l-għadd ta’ servizzi tan-netwerk li huma konformi mar-regoli ta’ implimentazzjoni msemmija fl-Artikolu 16 tad-Direttiva 2007/2/KE bl-għadd totali ta’ servizzi tan-netwerk.
   4.   L-Istati Membri għandhom jikkalkulaw l-indikaturi speċifiċi kif ġej:
   
               (a)
            
            
               l-għadd ta’ servizzi ta’ sejbien li huma konformi mar-regoli ta’ implimentazzjoni msemmija fl-Artikolu 16 tad-Direttiva 2007/2/KE, diviż bl-għadd totali ta’ servizzi ta’ sejbien (NSi4.1);
            
         
               (b)
            
            
               l-għadd ta’ servizzi ta’ viżjoni li huma konformi mar-regoli ta’ implimentazzjoni msemmija fl-Artikolu 16 tad-Direttiva 2007/2/KE, diviż bl-għadd totali ta’ servizzi ta’ viżjoni (NSi4.2);
            
         
               (c)
            
            
               l-għadd ta’ servizzi ta’ tniżżil li huma konformi mar-regoli ta’ implimentazzjoni msemmija fl-Artikolu 16 tad-Direttiva 2007/2/KE, diviż bl-għadd totali ta’ servizzi ta’ tniżżil (NSi4.3);
            
         
               (d)
            
            
               l-għadd ta’ servizzi ta’ trasformazzjoni li huma konformi mar-regoli ta’ implimentazzjoni msemmija fl-Artikolu 16 tad-Direttiva 2007/2/KE, diviż bl-għadd totali ta’ servizzi ta’ trasformazzjoni (NSi4.4);
            
         
               (e)
            
            
               l-għadd ta’ servizzi ta’ sejħan li huma konformi mar-regoli ta’ implimentazzjoni msemmija fl-Artikolu 16 tad-Direttiva 2007/2/KE, diviż bl-għadd totali ta’ servizzi ta’ sejħan (NSi4.5).
            
         L-Artikolu 11
   It-tagħrif li għandu jintbagħat
   1.   L-Istati Membri għandhom jibagħtu t-tagħrif li ġej lill-Kummissjoni:
   
               (a)
            
            
               il-valuri tal-indikaturi ġenerali u speċifiċi kollha, f’perċentwali;
            
         
               (b)
            
            
               in-numeraturi u d-denominaturi tal-indikaturi ġenerali u speċifiċi kollha;
            
         
               (c)
            
            
               id-dejta miġbura skont l-Artikoli 3(2), 4(2), 5(2), 6(2), 7(2), 8(2), 9(2) u 10(2).
            
         2.   Ir-riżultati tal-monitoraġġ imsemmi fl-Artikolu 21(1) tad-Direttiva 2007/2/KE għandhom ikunu marbutin mal-monitoraġġ imwettaq matul sena kalendarja, u għandhom ikunu ppubblikati sal-15 ta’ Mejju tas-sena ta’ wara. Għalhekk, ir-riżultati għandhom ikunu aġġornati tal-inqas kull sena.
   Ir-riżultati marbutin mal-monitoraġġ imwettaq fis-sena 2009 għandhom ikopru l-perjodu mid-data msemmija fl-Artikolu 18 sa tmiem dik is-sena.
   IL-KAPITOLU V
   
      IR-RAPPURTAR
   
   L-Artikolu 12
   Il-koordinazzjoni u l-assigurazzjoni tal-kwalità
   1.   F’dak li għandu x’jaqsam mal-koordinazzjoni, id-deskrizzjoni fil-qosor imsemmija fl-Artikolu 21(2)(a) tad-Direttiva 2007/2/KE għandha tinkludi dan li ġej:
   
               (a)
            
            
               l-isem, it-tagħrif tal-kuntatt, ir-rwol u r-responsabbiltajiet tal-punt tal-kuntatt tal-Istat Membru;
            
         
               (b)
            
            
               l-isem, it-tagħrif tal-kuntatt, ir-rwol u r-responsabbiltajiet, l-iskema ta’ organizzazzjoni tal-istruttura ta’ koordinazzjoni li tappoġġa l-punt tal-kuntatt tal-Istat Membru;
            
         
               (c)
            
            
               deskrizzjoni tar-relazzjoni mal-partijiet terzi;
            
         
               (d)
            
            
               analiżi ġenerali tal-prattiki u tal-proċeduri ta’ ħidma tal-korp ta’ koordinazzjoni;
            
         
               (e)
            
            
               kummenti dwar il-proċess ta’ monitoraġġ u ta’ rrappurtar.
            
         2.   F’dak li għandu x’jaqsam mal-organizzazzjoni tal-assigurazzjoni tal-kwalità, id-deskrizzjoni fil-qosor imsemmija fl-Artikolu 21(2)(a) tad-Direttiva 2007/2/KE għandha tinkludi dan li ġej:
   
               (a)
            
            
               deskrizzjoni tal-proċeduri tal-assigurazzjoni tal-kwalità, inkluża ż-żamma tal-infrastruttura tat-tagħrif ġeografiku;
            
         
               (b)
            
            
               analiżi tal-problemi tal-assigurazzjoni tal-kwalità li għandhom x’jaqsmu mal-iżvilupp tal-infrastruttura tat-tagħrif ġeografiku, filwaqt li jitqiesu l-indikaturi ġenerali u speċifiċi;
            
         
               (c)
            
            
               deskrizzjoni tal-miżuri li ttieħdu biex titjieb l-assigurazzjoni tal-kwalità tal-infrastruttura;
            
         
               (d)
            
            
               f’każ fejn ġie stabbilit mekkaniżmu ta’ ċertifikazzjoni, deskrizzjoni ta’ dak il-mekkaniżmu.
            
         L-Artikolu 13
   Kontribut għat-tħaddim u l-koordinazzjoni tal-infrastruttura
   Id-deskrizzjoni fil-qosor imsemmija fl-Artikolu 21(2)(b) tad-Direttiva 2007/2/KE għandha tinkludi dan li ġej:
   
               (a)
            
            
               analiżi ġenerali tad-diversi partijiet interessati li qed jagħtu kontribut lill-implimentazzjoni tal-infrastruttura tat-tagħrif ġeografiku skont it-tipoloġija li ġejja: l-utenti, il-produtturi tad-dejta, il-fornituri tas-servizzi, il-korpi ta’ koordinazzjoni;
            
         
               (b)
            
            
               deskrizzjoni tar-rwol tad-diversi partijiet interessati fl-iżvilupp u fiż-żamma tal-infrastruttura tat-tagħrif ġeograiku, inkluż ir-rwol tagħhom fil-koordinazzjoni tal-ħidmiet, fil-forniment tad-dejta u tal-metadejta, u fil-ġestjoni, l-iżvilupp u l-ospitar tas-servizzi;
            
         
               (c)
            
            
               deskrizzjoni ġenerali tal-miżuri ewlenin li ttieħdu sabiex jiġi ffaċilitat it-tqassim tas-settijiet u tas-servizzi tad-dejta ġeografika bejn l-awtoritajiet pubbliċi u deskrizzjoni ta’ kif tjieb it-tqassim minħabba fihom;
            
         
               (d)
            
            
               deskrizzjoni ta’ kif jikkooperaw il-partijiet interessati;
            
         
               (e)
            
            
               deskrizzjoni tal-aċċess għas-servizzi permezz tal-portal ġeografiku msejjaħ “Inspire”, kif imsemmi fl-Artikolu 15(2) tad-Direttiva 2007/2/KE.
            
         L-Artikolu 14
   L-użu tal-infrastruttura tat-tagħrif ġeografiku
   It-tagħrif dwar l-użu tal-infrastruttura tat-tagħrif ġeografiku msemmija fl-Artikolu 21(2)(c) tad-Direttiva 2007/2/KE għandu jkopri dan li ġej:
   
               (a)
            
            
               l-użu tas-servizzi tad-dejta ġeografika tal-infrastruttura tat-tagħrif ġeografiku, filwaqt li jitqiesu l-indikaturi ġenerali u speċifiċi;
            
         
               (b)
            
            
               l-użu tas-settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE mill-awtoritajiet pubbliċi, b’attenzjoni partikulari għall-eżempji tajbin fil-qasam tal-politika ambjentali;
            
         
               (c)
            
            
               jekk ikunu disponibbli, provi dwar l-użu tal-infrastruttura tat-tagħrif ġeografiku mill-pubbliku inġenerali;
            
         
               (d)
            
            
               eżempji tal-użu transkonfinali u tal-isforzi mwettqin sabiex titjieb il-konsistenza transkonfinali tas-settijiet tad-dejta ġeografika li jikkorrispondu mat-temi mniżżlin fl-Annessi I, II u III għad-Direttiva 2007/2/KE;
            
         
               (e)
            
            
               kif is-servizzi ta’ trasformazzjoni qed jintużaw sabiex tinkiseb l-interoperabbiltà tad-dejta.
            
         L-Artikolu 15
   L-arranġamenti dwar it-tqassim tad-dejta
   Id-deskrizzjoni fil-qosor imsemmija fl-Artikolu 21(2)(d) tad-Direttiva 2007/2/KE għandha tinkludi dan li ġej:
   
               (a)
            
            
               analiżi ġenerali tal-arranġamenti dwar it-tqassim tad-dejta li nħolqu, jew li qed jinħolqu bejn l-awtoritajiet pubbliċi;
            
         
               (b)
            
            
               analiżi ġenerali tal-arranġamenti dwar it-tqassim tad-dejta li nħolqu, jew li qed jinħolqu bejn l-awtoritajiet pubbliċi u l-istituzzjonijiet u l-korpi Komunitarji, inklużi eżempji tal-arranġamenti dwar it-tqassim tad-dejta għal sett partikulari tad-dejta ġeografika;
            
         
               (c)
            
            
               lista ta’ dak li qed ixekkel it-tqassim tas-settijiet u tas-servizzi tad-dejta ġeografika bejn l-awtoritajiet pubbliċi u bejn l-awtoritajiet pubbliċi u l-istituzzjonijiet u l-korpi Komunitarji, kif ukoll deskrizzjoni tal-azzjonijiet li qed jittieħdu sabiex jingħeleb dan ix-xkiel.
            
         L-Artikolu 16
   L-aspetti tal-ispejjeż u tal-benefiċċji
   Id-deskrizzjoni fil-qosor imsemmija fl-Artikolu 21(2)(e) tad-Direttiva 2007/2/KE għandha tinkludi dan li ġej:
   
               (a)
            
            
               stima tal-ispejjeż li joħorġu mill-implimentazzjoni tad-Direttiva 2007/2/KE;
            
         
               (b)
            
            
               eżempji tal-benefiċċji li jkunu ġew innutati, inklużi eżempji tal-effetti pożittivi dwar it-tħejjija tal-politika, l-implimentazzjoni, l-evalwazzjoni, l-eżempji ta’ servizzi mtejba għaċ-ċittadini kif ukoll eżempji ta’ kooperazzjoni transkonfinali.
            
         L-Artikolu 17
   L-aġġornament tar-rapporti
   Ir-rapport imsemmi fl-Artikolu 21(3) tad-Direttiva 2007/2/KE għandu jkopri t-tliet snin kalendarji ta’ qabel is-sena tar-rapport.
   IL-KAPITOLU VI
   
      ID-DISPOŻIZZJONIJIET FINALI
   
   L-Artikolu 18
   L-applikazzjoni
   Din id-Deċiżjoni għandha tapplika mill-5 ta’ Ġunju 2009.
   L-Artikolu 19
   Id-destinatarji
   Din id-Deċiżjoni hija indirizzata lill-Istati Membri.
   
      Magħmul fi Brussell, il-5 ta’ Ġunju 2009.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 108, 25.4.2007, p. 1.